Det ligger to nilometere på Elefantineøya. Det mest berømte er et korridor-nilometer i tilknytning til Satistempelet, med ei steintrapp nedover korridoren. Det finnes mange markeringer og symboler på veggene i nilometeret for måling av Nilens vannstand. Det andre nilometeret, sannsynligvis det eldste av de to, er et rektangulært basseng som ligger nær Khnumtempelet på sørspissen av øya. Et av nilometerne nevnes av Strabon, en gresk historiker, men det er ikke sikkert hvilket av dem han refererer til.